laion/Wikipedia-Exotic huggingface dataset:
Lünett (masinaehitus)

Lünett on rakis, mida kasutatakse täiendava toena pikkade, vähese jäikusega võllide töötlemisel treipinkides. On kahte tüüpi universaalseid lünette: liikumatu ja liikuv lünett. Liikumatu lünett on kinnitatud jäigalt pingi sängile ja on orienteeritud sängi juhtpinnalt. Liikuv lünett on kinnitatud pikisupordile ja liigub töötlemisel lõiketera taga kaasas. Mõlemad lünetid omavad kolme reguleeritavat tuge. Treimine Masinaehitustehnoloogia
Conor Gallagher

Conor John Gallagher (sündinud 6. veebruaril 2000 Epsomis) on Inglismaa jalgpallur, kes mängib poolkaitsjana Inglismaa Premier League'i klubis Chelsea ja Inglismaa jalgpallikoondises. 2008. aastal liitus ta Chelsea noorteakadeemiaga. Hooajal 2018–19 valiti ta Chelsea akadeemia hooaja mängijaks. Hooajal 2019–20 oli ta Chelseast laenul Inglismaa esiliigaklubides Charlton Athletic ja Swansea City. Hooajal 2020–21 oli ta laenul Inglismaa kõrgliigaklubis West Bromwich Albion. 28. novembril 2020 lõi ta mängus Sheffield Unitedi vastu oma esimese värava Inglismaa kõrgliigas. 2021. aasta juulis läks ta üheks hooajaks laenule Crystal Palace'i. Hooajal 2021/22 lõi Gallagher Inglismaa kõrgliigas kaheksa väravat ja valiti Crystal Palace'i hooaja parimaks mängijaks. Chelsea põhimeeskonda pääses Gallagher esmakordselt hooaja 2022/23 eel. Ametliku debüüdi tegi ta Chelsea meeskonnas 6. augustil 2022 Inglismaa kõrgliigamängus Evertoni vastu. 2017. aastal tuli Gallagher Inglismaa kuni 17-aastaste koondisega noorte maailmameistriks. Inglismaa jalgpallikoondises tegi ta debüüdi 15. novembril 2021 mängus San Marino vastu.
Marc Guéhi

Addji Keaninkin Marc-Israel Guéhi (sündinud 13. juulil 2000 Abidjanis) on Elevandiluurannikul sündinud Inglismaa jalgpallur, kes mängib keskkaitsjana Inglismaa Premier League'i klubis Crystal Palace ja Inglismaa jalgpallikoondises. Ta kolis perekonnaga Inglismaale, kui oli üheaastane. Jalgpalluriteekonda alustas ta 2005. aastal Londoni äärelinna klubis Cray Wanderers. 2007. aastal liitus ta Chelsea noorteakadeemiaga. Chelseaga sõlmis ta esimese profilepingu 2017. aastal. Chelsea põhimeeskonnas debüteeris ta 2019. aasta septembris EFL Cup'i mängus Grimsby Towni vastu. 2020. aasta jaanuaris läks ta laenule Inglismaa esiliiga klubisse Swansea City ning jäi sinna kuni hooaja 2020–21 lõpuni. 2021. aasta juulis sõlmis ta viieaastase lepingu Crystal Palace'iga. Üleminekusumma oli umbes 18 miljoni naelsterlingit, mis tegi temast Crystal Palace'i ajaloo kolmanda kalleima ostu Christian Benteke ja Mamadou Sakho järel. Esimese värava Inglismaa kõrgliigas lõi ta 20. novembril 2021 mängus Burnley vastu. 2017. aastal tuli Guéhi Inglismaa kuni 17-aastaste koondisega noorte maailmameistriks. Samal aastal saavutas ta Euroopa omavanuste meistrivõistlustel teise koha ja valiti turniiri sümboolsesse koosseisu. Inglismaa jalgpallikoondises tegi Guéhi debüüdi 26. märtsil 2022 sõprusmängus Šveitsi vastu. "Crystal Palace sign £18m Marc Guéhi from Chelsea on five-year deal". The Guardian. 18.7.2021. Vaadatud 27.3.2022
Preobraženskoje kalmistu

Preobraženskoje kalmistu (vene keeles Преображенское кладбище) on kalmistu Moskvas Idaringkonnas Preobraženskoje rajoonis aadressil Preobraženski val 17A. Preobraženskoje kalmistu pindala on 16,5 ha. Preobraženskoje kalmistu rajati 1771. aastal katkuepideemia ajal. Epideemia järel sai Preobraženskoje kalmistust vanausuliste kalmistu. Pärast 1917. aastat lakkas Preobraženskoje kalmistu olemast ühe konfessiooni kalmistu. Boriss Ardov, näitleja ja animafilmide lavastaja Anatoli Bašaškin, jalgpallur ja treener Aleksei Batalov, näitleja Aleksandr Berman-Rodin, kloun-parodist Aleksandra Danilova, näitleja Igor Gelein, filmioperaator Margarita Kuprijanova, näitleja Vladimir Kuts, kergejõustiklane Konstantin Loktev, jäähokimängija Sergei Magnitski, jurist Viktor Nikiforov, jäähokimängija Nina Niss-Goldman, kunstnik ja skulptor Margarita Suvorova, estraadilaulja Mihhail Tumanišvili, näitleja ja filmilavastaja Valentina Ušakova, näitleja Преображенское кладбище ritual.ru Преображенское кладбище Московский справочник ритуальных услуг
Zlatopil

Zlatopil (ukraina keeles Златопіль) on linn Ukrainas Harkivi oblastis Lozova rajoonis. Linn asub Harkivist ligikaudu 67 km lõunas. Asula tekkis 1869. aastal. 1952. aastani kandis nime Lihhatšovo. 1991 sai linnaõigused. 2023. aasta 4. juunil sai Zlatopilss Venemaa raketirünnaku tagajärjel vigastada vähemalt 38 inimest, sealhulgas 12 last. Antoinette Radford (4. juuli 2023). "Ukraine war: At least 43 injured in daylight strike in Kharkiv region". bbc.com (inglise). BBC News. Vaadatud 4. juulil 2023. https://pervom-rada.gov.ua
Tsangpadrun

Tsangpadrun on rakis, mis leiab kasutamist põhiliselt varbmaterjali töötlemisel revolvertrei- ja APJ treipinkides. Tooriku kinnitus toimub mehaaniliselt, kas pneumo- või hüdromehhanismi abil. Padruni korpus on morsekoonusega ja paigaldatakse spindli koonusavasse. Korpuses asetsev vahetatav kinnitustsang on avaga tõmbevarda kaudu ühendatud jõumehhanismiga. Tsangid valmistatakse tööriistaterasest, õhukeseseinalised vedruterasest ning karastatakse. Treimine Masinaehitustehnoloogia
Renato Steffen

Renato Steffen (sündinud 3. novembril 1991 Aaraus) on Šveitsi jalgpallur, kes mängib äärepoolkaitsjana Saksamaa kõrgliiga klubis VfL Wolfsburg ja Šveitsi jalgpallikoondises. Šveitsi kõrgliigas debüteeris Steffen hooajal 2012–2013 FC Thuni meeskonnas. Aastatel 2013–2016 mängis ta Šveitsi kõrgliigas Young Boysi ja 2016–2018 Baseli ridades. Hooaegadel 2015–16 ja 2016–17 tuli ta Young Boysiga Šveitsi meistriks. 2018. aasta jaanuaris sõlmis ta lepingu Wolfsburgiga. Šveitsi jalgpallikoondises tegi Steffen debüüdi 9. oktoobril 2015 EM-i valikmängus San Marino vastu. Koondisekarjääri esimese värava lõi ta 12. oktoobril 2021 MM-i valikmängus Leedu vastu. FC Basel Šveitsi Super League: 2015–16, 2016–17 Šveitsi karikas: 2016–17
Darija Astafjeva

Darija Astafjeva (ukraina keeles Дарія Вікторівна Аста́ф'єва; sündinud 4. augustil 1985 Pokrovis Dnipropetrovski oblastis) on ukraina laulja ja modell. Oli üks bändi NikitA solist. Bändi NikitA liikmena Astafjeva vasakult teine
John Egan

John Egan (sündinud 20. oktoobril 1992 Corkis) on Iirimaa jalgpallur, kes mängib keskkaitsjana Inglismaa esiliiga klubis Sheffield United ja Iirimaa jalgpallikoondises. 2009. aastal liitus ta Inglismaa klubiga Sunderland, kuid klubi põhimeeskonnas ei mänginud ta kordagi. 2012. aastal oli ta Sunderlandist laenul Crystal Palace'is, Sheffield Unitedis ja Bradford Citys. Hooaja 2013–14 teises pooles oli ta laenul Inglismaa tugevuselt neljanda liiga klubis Southend United. 2014. aasta juulis sõlmis ta kaheaastase lepingu Inglismaa tugevuselt kolmanda liiga klubiga Gillingham. 2015. aastal valiti Egan Gillinghami aasta mängijaks ja hooajal 2015–16 League One'i hooaja sümboolsesse koosseisu. Aastatel 2016–2018 mängis ta Inglismaa esiliiga klubis Brentford. 2018. aasta juulis liitus Egan Sheffield Unitediga, kellega sõlmis nelja-aastase lepingu. Egan oli Sheffield Unitedi läbi aegade suurim ost. Aastatel 2019–2021 mängis ta klubiga kaks hooaega Inglismaa kõrgliigas. Iirimaa jalgpallikoondises tegi Egan debüüdi 28. märtsil 2017 sõprusmängus Islandi vastu. Koondisekarjääri esimese värava lõi ta 1. septembril 2021 MM-i valikmängus Portugali vastu. 2020. aastal valiti Egan Iirimaa jalgpallikoondise aasta parimaks mängijaks. "John Egan: Sheffield United sign Brentford defender for a club-record fee". bbc.com. 19.7.2018. Vaadatud 27.3.2022
Akatalepsia

Akatalepsia (sõna-sõnalt 'mittearusaamine' või 'arusaamise võimatus') on Pyrrhoni ja pürronistide skeptilises õpetuses väidetav võimatus asjadest aru saada. Pürronistide järgi on teadmine asjade loomuse kohta võimatu. Sellest tuleneb, et tuleb hoiduda otsustustest ja ütlustest asjade kohta (ütlustest hoidumine on akataleksia). Termini võttis arvatavasti kasutusele Arkesilaos, kes eitas stoikute õpetust, mille kohaselt katalepsia (katalepsis; täielik arusaamine) on tõsikindluse kriteerium. Pyrrhoni õpetuse kontekstis kasutab seda sõna Diogenes Laertios. René Descartes pidas sarnaselt stoikutega evidentsust tõsikindluse jaoks piisavaks. Francis Bacon võttis kasutusele sõna "eukatalepsia", mille all ta pidas silmas hoidumist otsustustest eesmärgiga jõuda kõige tõestatuma tõsikindluseni (Novum Organum I, 126). Akatalepsia tähendas Vana-Kreekas ka filosoofi õpilase seisundit, milles ta ei saa veel aru oma õpetaja õpetusest. Akatalepsia tähendab meditsiinis ka oskamatust panna diagnoosi.
Jaanus Reisner

Jaanus Reisner (sündinud 9. august 1970) on eesti poliitik ja ettevõtja. Ta on lõpetanud kutsekooli (kiitusega). Oli Polümeeris praktikal. Õppinud TPIs ja Tallinna Pedagoogiline Koolis, mis jäid küll pooleli, kuid päästsid ta Nõukogude armeest. 2007. aastal lõpetas Tartu Ülikooli, sotsioloogia ja politoloogia eriala. Läbinud Eesti Kunstiakadeemia Restaureerimiskooli, Kaitseväe Lahingukooli. Reisneri kiire tõus algas 1989. aastal pärast tema Isamaaliitu astumist. Seal ta mitmel korral aitas Mart Laari, korraldades tema raamatu “Metsavennad” trükkimise, kui parteisisese valimiskampaania. Selle nimel ei põlanud Reisner isegi võltsimist. Ta lasi 1994. aasta suvel vähemalt seitsmel äritegelasel kirjutada Isamaasse astumise avalduse märksa varasema kuupäevaga, et nad saaksid osaleda erakonna suurkogul. Sellele suurkogu istungile tõi ta veel vähemalt sadakond inimest, kes muidu parteiüritustel ei osalenud. Laarile andsid teiste seas hääle siis Reisneri (endine) abikaasa Piret Loide-Reisner, äi, ämm ja naiseõde. Tänu sellele jäi ka Laar parteis võimule. Kuulub Isamaa Erakonda ja on olnud seal nii välissekretär, juhatuse liige (2001) ja noorteorganisatsiooni looja. Reisner on töötanud Eesti Talleksis, kus aitas müüa konteinereid Norrasse. Suuräridega alustas Reisner 1995. aastal, kui Isamaaliit valimistel kaotas. On olnud kindlustusfirmas Aeromet (hiljem Nordika Kindlustus AS) juhatuse liige 7,5% osalusega. 2002. aastal lõpetas Nordika Kindlustus oma tegevuse. 1999. aastal sai Esma Auto 49 protsendilise osaluse – aktsiate endine omanik läks pankrotti. Oli Rapla puidufirma nõukogu liige. omas ENK Investeeringute aktsiaid Grove Invest osalus Introcom Ehitus Luterma Aktsia Tallink Grupp aktsiaid Tallinna Vesi A-aktsiaid 2001. aastal püüdis omastada Tallinna Majandusõiguse ja Poliitika Instituudi (MÕPI) peamaja Tallinnas Põhja puiesteel. 2007. aastal kuulus Eesti Filmi Sihtasutuse nõukokku. Aastatel 2009–2018 oli ta Kadrina vallavolikogu esimees 2017. aastast on EELK Kadrina Katariina koguduses juhatuse esimees ja sinodisaadik. Jaanus Reisneri elukaaslane on Liisa Pakosta ja neil on kolm ühist last. Reisneri poja ristiisa on Mart Laar. 1997. aastast omab Jaanus Reisner Kolu mõisa Lääne-Virumaal. Toivo Tänavsuu, Sulev Vedler (30. jaanuar 2002). "Mees varjust". Eesti Ekspress. "Jaanus Reisner". Eesti Kunstiakadeemia. "EE: Deniss kallistab Mart Laari ristipoega". Eesti Päevaleht. 19. juuli 2001. "Isamaa valib suurkogul ka esimehe ja juhatuse". Eesti Päevaleht. 13. aprill 2001. "Ametiisiku majanduslike huvide deklaratsiooni andmete väljavõte". Riigiteataja. 11. juuli 2013. "Kadrina vallavolikogu juhib Jaanus Reisner". Virumaa Teataja. 28. november 2009. "Kandidaat nr 170 - Jaanus Reisner". "EELK Kadrina Katariina kogudus". Kadrina Vald.
Põhja-Kiviõli karjäär

Põhja-Kiviõli karjäär on põlevkivikarjäär Lüganuse vallas, Ida-Virumaal, mida kasutab Alexela Gruppi kuuluv Kiviõli Keemiatööstus. Ministeerium sai Kiviõli Keemiatööstusele põlevkivi kaevandamiseks vajalike maade ostuks reservist kolm miljonit, arileht.delfi.ee, 30.01.2020
Selçuk Bayraktar

Selçuk Bayraktar (sündinud 7. oktoobril 1979 İstanbulis) on türgi eletroonikainsener, droonikonstruktor ja ettevõtja. 2002. aastal lõpetas ta İstanbuli Tehnikaülikooli elektroonikaosakonna bakalaureusekraadiga. Seejärel jätkas ta õpinguid mehitamata helikopterisüsteemide valdkonnas Ameerika Ühendriikides, kus ta sai magistrikraadi Pennsylvania Ülikoolist (2004) ja hiljem ka Massachusettsi Tehnoloogiainstituudist. 2007. aastal naasis ta Türki, kus sai isa juhitud tehnoloogiaettevõtte Baykar tehnoloogiajuhiks. Tema juhtimisel töötati välja Türgi esimene mehitamata õhusõiduk Bayraktar TB2 (esmalend 2014). 2021 – Aserbaidžaani Karabahhi orden 2022 – Ukraina 3. järgu orden Teenete eest 2016. aastal abiellus ta Sümeyye Erdoğaniga, kes on Türgi presidendi Recep Tayyip Erdoğani tütar.
David Raya

David Raya Martín (sündinud 15. septembril 1995 Barcelonas) on Hispaania jalgpallur, kes mängib Inglise kõrgliiga klubis Londoni Arsenal (laenul Brentfordist) ja Hispaania jalgpallikoondises. 2012. aastal liitus ta Inglismaa klubiga Blackburn Rovers. Suurem osa hooajast 2014–15 mängis ta Inglismaa tugevuselt viienda liiga klubis Southport. Blackburn Roversi põhimeeskonnas debüteeris ta Inglismaa esiliigas hooaja 2014–15 lõpus. Blackburn Roversi esiväravavahiks sai Raya hooajal 2017–18, mil klubi mängis Inglismaa tugevuselt kolmandas liigas. 2019. aasta juulis sõlmis ta nelja-aastase lepingu Brentfordiga. Hispaania jalgpallikoondises debüteeris Raya 26. märtsil 2022 sõprusmängus Albaania vastu. "Rovers goalkeeper David Raya completes Brentford move". lancashiretelegraph.co.uk. 6.7.2019. Vaadatud 27.3.2022
Vilhivka

Vilhivka (ukraina keeles Вільхівка) on küla Ukrainas Harkivi oblastis Harkivi rajoonis. See asub Harkivist 8 km kaugusel idas. 27. märtsil 2022 võtsid Ukraina territoriaalkaitse üksused varem Venemaa Relvajõudude kätte langenud küla enda kontrolli alla. ИРИНА БАЛАЧУК. Защитники сообщили об освобождении Ольховки под Харьковом - Ukrajinska Pravda, 27.03.2022 (vaadatud: 27.03.2022)
Korallnarmikulised

Korallnarmikulised (Hericiaceae) on kandseente hõimkonna Agaricomycetes klassi kuuluv sugukond seeni. Dentipellis – narmnahkis Hericium – korallnarmik
Korallnarmik

Korallnarmik (Hericium) on kandseente hõimkonna Agaricomycetes klassi kuuluv perekond seeni. Hericium cirrhatum – karvane korallnarmik Hericium coralloides – harunev korallnarmik Hericium erinaceus – lõvilakk-korallnarmik
Narmnahkis

Narmnahkis (Dentipellis) on kandseente hõimkonna Agaricomycetes klassi kuuluv perekond seeni. Dentipellis fragilis – õrn narmnahkis
Harjasnarmik (perekond)

Harjasnarmik (Gloiodon) on kandseente hõimkonna Agaricomycetes klassi kuuluv perekond seeni. Gloiodon strigosus – harjasnarmik
Tsenter

Tsenter on keskpunkt, teravik, kese. Sõna on kasutusel mitmes valdkonnas terminina. Tsenter on rakis, mida kasutatakse võllitüüpi ja teiste detailide kinnitamiseks treimisel. Rühma tsenter on hulk, mis koosneb rühma kõigist element, mis kommuteeruvad selle rühma iga elemendiga. TSENTER on Puidutöötlemise ja mööblitootmise kompetentsikeskuse nimi. Metatsenter
Tervitused Päikesele

"Tervitused Päikesele" (horvaadi keeles "Pozdrav suncu") on Päikesele pühendatud monument, mis asub Horvaatia rannikulinnas Zadaris. See koosneb kolmesajast mitmekihilisest klaasplaadist. Need asetsevad kivisillutisel, mis piirneb Aadria merega. Klaasplaadid moodustavad 22-meetrise läbimõõduga ringi, mille all on päikesepaneelid. Ringi paigaldatud valguselemendid helendavad öösel ja annavad valgusetendusi. Horvaatia arhitekti Nikola Bašići projekteeritud ja 2008. aastal valminud monument sümboliseerib suhtlemist valgusega. Meriorel  Tervitused Päikesele – pildid, videod ja helifailid Wikimedia Commonsis
Burggarten

Burggarten on Viini avalik haljasala Hofburgi taga Ringstraße ääres.  Burggarten – pildid, videod ja helifailid Wikimedia Commonsis
Looduses

Looduses on Eesti ajakiri kala-, jahi-, foto- ja matkahuvilistele. Ajakiri ilmub alates aastast 2013. Ajakirja annab välja Kirjastus Vesuuv (kuni aastani 2018 koos Õhtulehe Kirjastusega). Peatoimetaja on Margo Pajuste. Ajakirja koduleht.
Mihhail Mizintsev

Mihhail Mizintsev (vene keeles Михаил Евгеньевич Мизинцев; sündinud 10. septembril 1962 Averinskaja külas Sjamža rajoonis Vologda oblastis) on Venemaa sõjaväelane, Venemaa Föderatsiooni kaitseministri asetäitja (24. septembrist 2022 kuni 27. aprillini 2023), kindralpolkovnik (2017). Ta lõpetas aastal 1980 Kalinini suvorovlaste kooli. Aastal 1984 lõpetas ta Kiievi Kõrgema Üldvägede Juhtivkoosseisu Kooli. Aastal 1996 lõpetas ta Frunze-nimelise Sõjaväeakadeemia. Aastatel 2001–2003 õppis ta Venemaa Föderatsiooni Relvajõudude Kindralstaabi Sõjaväeakadeemias. 2022. aastal toimunud Venemaa sissetungi ajal Ukrainasse juhtis ta Mariupoli piiramist. Just tema andis käsu pommitada sünnitusmaja, lastehaiglat, draamateatrit ja rahulike elanike elamuid. Kuus aastat varem oli ta omandanud kogemusi Süüria kodusõjas Aleppo hävitamisel. Tänutäheks tema veretööde eest määras Putin ta 24. septembril 2022 Venemaa kaitseministri asetäitjaks. 27. aprillil 2023 vabastas Putin ta sellest ametist. Lee Brown (24. märts 2022). "Russian 'Butcher of Mariupol' blamed for worst Ukraine war atrocities". New York Post (inglise). Vaadatud 29. märtsil 2022. Matt Murphy (24. september 2022). "Dmitry Bulgakov: Putin fires deputy defence chief amid supply failures". bbc.com (inglise). BBC News. Vaadatud 24. septembril 2022. Gen Dmitry Bulgakov, a deputy defence minister, was removed from his role on Saturday, the defence ministry said on Telegram. /.../ He will be replaced by Col Gen Mikhail Mizintsev, who managed Moscow's brutal siege at the port city of Mariupol. "Кат Маріуполя: названо ім'я путінського генерала-вбивці, який керує блокадою міста та наказав бомбити пологовий будинок". fakty.ua (ukraina). 22. märts 2022. Originaali arhiivikoopia seisuga 22. märts 2022. Vaadatud 29. märtsil 2022. Tom Ball (24. märts 2022). "'Butcher of Mariupol' inflicts brutality he learnt in Syria | Commander who called for officer's ears to be cut off is blamed for strikes on schools and hospitals". The Times. Vaadatud 22. märtsil 2022. Kes on "Mariupoli lihunik" Postimees 28. märts 2022 London lisas sanktsioonide nimekirja Mariupoli piiramist juhtinud kindrali
Natalija Kobrõnska

Natalija Kobrõnska (ukraina keeles Кобринська Наталія Іванівна, varem Наталія Озаркевич, 8. juuni 1855 – 22. jaanuar 1920) oli Ukraina naisõiguslane ja kirjanik. Ta sündis Beleluja külas Galiitsias. Kuna tol ajal ei lubatud naistel end algkoolist edasi harida, õppis Natalija peamiselt kodus oma isalt – tema isa oli vaimulik Ivan Ozarkevitš (Іван Озаркевич), kes valiti hiljem Austria parlamenti. Natalija õppis mitut keelt (vene, poola, saksa, prantsuse) ning luges erinevate riikide kirjandust, mida ta vennad koolist tõid. 1871. aastal abiellus ta Teofil Kobrinskõiga (Теофіль Кобринський), kuid mees suri paar aastat hiljem ja naisel tuli vanemate juurde Bolehhivi kolida. 1920. aastal suri ta 64-aastaselt samas asulas tüüfusesse. Natalija Kobrõnska asutas Ivano-Frankivskis 1884. aastal naiste seltsi, et naisi kirjanduse abil harida ning toetada naisõigusluse arutelu. Ta juhtis 1890. aastal delegatsiooni, mis nõudis haridusministrilt naiste lubamist ülikooli. Aasta hiljem korraldas naiste konverentsi, et arutada naiste keskkoolide loomist. Samuti nõudis ta naistele valimisõigust, lasteaedade loomist ning ühiskööke. Oma kõnedes ja artiklites osutas ta naiste raskustele ja ebavõrdsusele Austra-Ungari ning Vene keisririikides. Oma esimese lühijutu "Шумінська" ("Ajastu vaim") kirjutas Kobrõnska 1883. aastal, järgneval aastal ilmus novell "Задля кусника хліба" ("Leivatüki eest"). 1887. aastal andis koos Olena Ptšilkaga (Олена Пчілка) välja antoloogia "Перший вінок" ("Esimene pärg"), mis koosnes Ukraina naisautorite lugudest. Nii Ida- kui Lääne-Ukraina naispoeetide ja kirjanike teostest koosnev antoloogia oli üks esimesi sellelaadseid Euroopas. Tema kirjastus avaldas kolm naisautorite almanahhi. Tema kirjutatud lühijutte avaldati mitmetes kogumikes: ta keskendus naistele, ühiskondlikele ja psühholoogilistele teemadele, rahvausunditele ning esimesele maailmasõjale. Ukraina kirjandus Ukraina kultuur Ukraina ajalugu de Haan, Francisca; Daskalova, Krasimira; Loutfi, Anna (2006). Biographical Dictionary of Women's Movements and Feminisms in Central, Eastern, and South Eastern Europe: 19th and 20th Centuries. Lk 244–47. ISBN 9637326391. Bohachevsky-Chomiak, Martha (1988). Feminists Despite Themselves: Women in Ukrainian Community Life, 1884-1939. CIUS Press. Lk 71. "Kobrynska, Nataliia". Internet Encyclopedia of Ukraine. Vaadatud 28.3.2022. "The Pioneer of Ukrainian Feminism". The Day. 5. juuli 2005. "Nataliya Kobrynska (1855-1920)". Women's Voices in Ukrainian Literature. Language Lanterns Publications.
Krutõ raudteejaam

Krutõ raudteejaam on raudteejaam Tšernihivi oblastis.
Screamin' Jay Hawkins

Jalacy "Screamin' Jay" Hawkins (18. juuli 1929 Cleveland, Ohio – 12. veebruar 2000 Neuilly-sur-Seine, Prantsusmaa) oli USA laulja, pianist ja näitleja. Ta on tuntud oma võimsa, ooperliku häälekasutuse ja pööraste teatraalsete esinemiste poolest. Ta on peetud esimeseks shock rock '​i pioneeriks. Näiteks alustas ta oma esinemisi kirstust välja tulles ning kasutas esinemiste ajal koljukujulisi esemeid ja suitsupomme. Hawkinsi tuntuim lugu on "I Put a Spell on You" (1956), millest hiljem on oma versiooni salvestanud teiste seas Nina Simone, Joe Cocker, Creedence Clearwater Revival ja Marilyn Manson. Ajakiri Rolling Stone on valinud selle 500 kõigi aegade parima laulu hulka. Näitlejana tegi ta kaasa mitmes filmis, näiteks Jim Jarmuschi filmis "Mystery Train" (1989).
Grigóris Kástanos

Grigóris Kástanos (kreeka keeles Γρηγόρης Κάστανος; sündinud 30. jaanuaril 1998 Paralímnis) on Küprose jalgpallur, kes mängib poolkaitsjana Itaalia kõrgliiga klubis Salernitana ja Küprose jalgpallikoondises. 2014. aastal liitus ta Torino Juventusega. Ainsal korral on ta Juventuse meeskonnas Itaalia kõrgliigas mänginud 13. aprillil 2019 mängus SPAL-i vastu. Hooaja 2016–17 teises pooles mängis ta Juventusest laenul Itaalia kõrgliiga klubis Pescara, 2017–2018 Belgia kõrgliiga klubis Zulte Waregem, 2018–19 Itaalia tugevuselt kolmandas liigas Juventuse reservmeeskonnas, 2019–2020 Itaalia esiliigas taas Pescaras ja 2020–2021 Itaalia esiliiga klubis Frosinone. 2021. aasta augustis läks ta laenule Salernitanasse. Küprose jalgpallikoondises debüteeris Kástanos 28. märtsil 2015 EM-i valikmängus Belgia vastu. Koondisekarjääri esimese värava lõi ta 13. oktoobril 2018 UEFA Rahvuste Liiga mängus Bulgaaria vastu.
Piéros Sotiríou

Piéros Sotiríou (kreeka keeles Πιέρος Σωτηρίου; 13. jaanuaril 1993 Nikosias) on Küprose jalgpallur, kes mängib Bulgaaria kõrgliiga klubis Razgradi Ludogorets ja Küprose jalgpallikoondises. Ta alustas klubikarjääri Küprose klubis Nikosia Olympiakos, debüteerides hooajal 2009–10 Küprose esiliigas. Aastatel 2010–2013 mängis ta klubiga Küprose kõrgliigas. Aastatel 2013–2017 mängis ta Küprose kõrgliigas APOEL-i ridades, tulles klubiga neli korda Küprose meistriks. Hooajal 2016–17 lõi ta Küprose kõrgliigas 21 väravat, millega oli liigas paremuselt teine väravakütt. Aastatel 2017–2020 mängis Sotiríou Taani kõrgliiga klubis København. Hooajal 2018–19 tuli ta Københavniga Taani meistriks. Individuaalselt oli tema edukaim hooaeg Taanis 2017–18, mil ta lõi 14 väravat. Aastatel 2020–2021 mängis ta Kasahstani kõrgliiga klubis Astana. 2021. aasta veebruaris sõlmis ta kolme ja poole aasta pikkuse lepingu Razgradi Ludogoretsiga. Hooajal 2020–21 tuli ta klubiga Bulgaaria meistriks. Küprose jalgpallikoondises tegi Sotiríou debüüdi 14. novembril 2012 sõprusmängus Soome vastu. Koondisekarjääri esimese värava lõi ta 13. novembril 2016 MM-i valikmängus Gibraltari vastu. 29. märtsil 2022 lõi ta UEFA Rahvuste Liiga väljalangemismängu korduskohtumises värava Eesti vastu. APOEL Küprose kõrgliiga: 2013–14, 2014–15, 2015–16, 2016–17 Küprose karikas: 2013–14, 2014–15 Küprose superkarikas: 2013 København Taani Superligaen: 2018–19 Astana Kasahstani superkarikas: 2020 Razgradi Ludogorets Bulgaaria kõrgliiga: 2020–21 Bulgaaria superkarikas: 2021